text: "माधवन ने कहा, ""हम किसी भी ओईएम का ऑफसेट भागीदार बनने की होड़ नहीं कर रहे हैं। इससे इतर एचएएल विमानों के विनिर्माण के लिए पूरी तरह से प्रौद्योगिकी के हस्तांतरण पर आधारित भागीदार बनना पसंद करेगी।"" उन्होंने कहा कि एचएएल का मुख्य जोर विमानों, हेलिकॉप्टरों और उनसे संबंधित उपकरणों का विनिर्माण एवं रख-रखाव पर है न कि ऑफसेट कारोबार। उन्होंने कहा कि प्रौद्योगिकी के हस्तांतरण से विमान बनाना ऑफसेट कारोबार से पूरी तरह अलग है।"